Ε.Α. Παραλίας

Η Ένωση Αθλοπαιδιών Παραλίας (εν συντομία Ε.Α. Παραλίας) είναι ελληνικό αθλητικό σωματείο που δραστηριοποιείται στην περιοχή της Παραλίας Πατρών στην Αχαΐα και ιδρύθηκε το 1992. Ως έδρα της η ομάδα χρησιμοποιεί το Κλειστό Γυμναστήριο Ροϊτίκων. Τα χρώματα του σωματείου είναι το μπλε, το γαλάζιο και το λευκό. Η Ε.Α. Παραλίας διατηρεί τμήματα καλαθοσφαίρισης ανδρών και γυναικών, καθώς και πετοσφαίρισης γυναικών.«Η ΕΑ Παραλίας και γυναικείο μπάσκετ και γυναικείο βόλεϊ» , άρθρο στον ιστότοπο Pelop.gr, 9 Σεπτεμβρίου 2014.

 Τμήμα καλαθοσφαίρισης ανδρών 
 Ιστορική αναδρομή 
Κατά την αγωνιστική περίοδο 2011-12 ο σύλλογος συμμετείχε στο πρωτάθλημα της Β΄ Κατηγορίας ανδρών της Ε.Σ.Κ.Α.Η. και συγκεκριμένα στον 1ο Όμιλο. Στην κανονική περίοδο κατετάγη στη 2η θέση του τελικού βαθμολογικού πίνακα, ωστόσο η φτωχή του απόδοση στα μπαράζ δεν του επέτρεψε να ανέβει κατηγορία.«Βαθμολογία Πρωταθλημάτων», πληροφορίες στον επίσημο ιστότοπο της Ε.Σ.Κ.Α.Η.

 Τμήμα καλαθοσφαίρισης γυναικών 
 Ιστορική αναδρομή 
Την άνοιξη του 2010 η ομάδα της Παραλίας κατέκτησε τον τίτλο της Α' Κατηγορίας Γυναικών της Ε.Σ.Κ.Α.Η., κερδίζοντας την άνοδό της στις Εθνικές Κατηγορίες μέσω της διαδικασίας των μπαράζ.«Ένωση Σωματείων Καλαθοσφαίρισης Αχαΐας-Ηλείας» , πληροφορίες στον επίσημο ιστότοπο της Ε.Ο.Κ. Συγκεκριμένα, μετά την απόσυρση του Παλαίου Φαλήρου από την Α1 Εθνική, του οποίου τη θέση κατέλαβε η Αμαρυλλίς Βριλλησίων, τη θέση της τελευταίας στην Α2 Εθνική πήρε η πατρινή ομάδα.«Στην Α2 Εθνική η ΕΑ Παραλίας» , άρθρο στον ιστότοπο TheBest.gr, 8 Οκτωβρίου 2010.

Την επόμενη χρονιά, 2010-11, οπότε και διαγωνίστηκε στην Α2 Εθνική Κατηγορία, η Παραλία πέτυχε μόλις δύο νίκες, τερματίζοντας στην 11η και προτελευταία θέση.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. Κατά συνέπεια υποβιβάστηκε στο τοπικό της πρωτάθλημα. Η παραμονή της ομάδας εκεί υπήρξε, ωστόσο, βραχύβια, εφόσον κατέκτησε εκ νέου το Πρωτάθλημα της Ε.Σ.Κ.Α.Η. και πέρασε επιτυχώς τη διαδικασία των μπαράζ.«Στην Α2 Αμιλλα και ΕΑ Παραλίας» , άρθρο στον ιστότοπο SuperBasket.gr, 4 Ιουλίου 2012.

 Τμήμα πετοσφαίρισης γυναικών 

 Παραπομπές 

Κατηγορία:Αθλητικοί σύλλογοι Αχαΐας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.Κ.Α.Η.
Κατηγορία:Σωματεία Ε.Σ.ΠΕ.Π.
Κατηγορία:Ιδρύσεις αθλητικών συλλόγων το 1992
Κατηγορία:Ιδρύσεις ομάδων καλαθοσφαίρισης το 1992